Dag Hammarskjöld medalis
Dago Hamaršeldo medalis – Jungtinių Tautų teikiamas pomirtinis apdovanojimas, kuris skiriamas netekusiems gyvybės Jungtinių Tautų taikos palaikymo misijų dalyviams kariškiams, policininkams ir civiliams. Medalis pavadintas švedų diplomato, buvusio JT Generalinio Sekretoriaus Dago Hamaršeldo (1905–1961) garbei. D. Hamaršeldas žuvo misijoje 1961 m. rudenį aviakatastrofoje Šiaurės Rodezijoje (dab. Zambija).